techiaith/cofnodycynulliad_en-cy huggingface dataset:
English: I'm grateful to you for the commitment you've given there. I'm sure the family of Dr Lamont will also be very grateful for that assurance that you've given this afternoon. Another area of concern in this particular case was the ability for the triage team to access the records. If they had accessed them on the night that the police were seeking advice from them, it would have shown that Dr Lamont had already attempted to take her life on a previous occasion. Regrettably, the access to her records wasn't available on that particular night, as I understand it. Since the review, the case review, Cardiff and Vale have said that they've put measures in place to try and make sure that this doesn't happen again, and mental health triage teams in their area would be able to access patient records, so that a whole picture can be developed on the person that they're being asked to give advice on. Can you also commit to looking at this particular portal that Cardiff and Vale have set up for the triage teams, and make sure that, if it is required, it is rolled out across Wales, because I'm sure this isn't an isolated incident and it would will be a terrible circumstance if we found that good practice had been developed out of this tragedy in one part of Wales that other parts of Wales hadn't shared through a lessons learned exercise?
Welsh: Rwy'n ddiolchgar i chi am yr ymrwymiad rydych wedi'i roi. Rwy'n siŵr y bydd teulu Dr Lamont hefyd yn ddiolchgar iawn am y sicrwydd hwnnw rydych wedi'i roi y prynhawn yma. Maes arall a oedd yn peri pryder yn yr achos penodol hwn oedd gallu'r tîm brysbennu i gael mynediad at y cofnodion. Pe baent wedi cael gafael arnynt ar y noson roedd yr heddlu'n ceisio cyngor ganddynt, byddai wedi dangos bod Dr Lamont eisoes wedi ceisio cyflawni hunanladdiad yn y gorffennol. Yn anffodus, nid oedd modd gweld ei chofnodion ar y noson honno, yn ôl yr hyn a ddeallaf. Ers yr adolygiad achos, mae Caerdydd a'r Fro wedi dweud eu bod wedi rhoi mesurau ar waith i geisio sicrhau nad yw hyn yn digwydd eto, ac y byddai timau brysbennu iechyd meddwl yn eu hardal yn gallu cael gafael ar gofnodion cleifion, fel y gellir datblygu darlun cyflawn o'r person y mae gofyn iddynt roi cyngor arno. A allwch chi hefyd ymrwymo i edrych ar y porth penodol hwn y mae Caerdydd a'r Fro wedi'i sefydlu ar gyfer y timau brysbennu, a sicrhau, os oes angen, ei fod yn cael ei gyflwyno ledled Cymru, oherwydd rwy'n siŵr nad yw hwn yn ddigwyddiad ynysig a byddai'n ofnadwy pe baem yn canfod bod arfer da wedi'i ddatblygu o'r trychineb hwn mewn un rhan o Gymru ac nad oedd wedi cael ei rannu â rhannau eraill o Gymru drwy ymarfer gwersi a ddysgwyd?
English: Thanks very much. I know that there's a lot of work being undertaken in relation to crisis care, and there is an assurance group that has been set up, including the police, and I was fortunate enough to be able to discuss with them the issues relating to crisis care in the past couple of weeks. I think what's important is that we make sure that the concordat that has been proposed is looked at in detail now, and I'm sure some of the issues that you've pointed out there, which is about making sure the different services are speaking to each other, are aware of what each other are doing and have access to that information that could be of use under those particular circumstances. So, I'll check to see whether the issue that you have outlined is referenced in the concordat, which has recently been produced by that crisis care group.
Welsh: Diolch yn fawr. Gwn fod llawer o waith yn cael ei wneud mewn perthynas â gofal mewn argyfwng, ac mae grŵp sicrwydd wedi'i sefydlu, yn cynnwys yr heddlu, ac roeddwn yn ddigon ffodus i allu trafod y materion sy'n ymwneud â gofal mewn argyfwng gyda hwy dros yr ychydig wythnosau diwethaf. Rwy'n credu mai'r hyn sy'n bwysig yw ein bod yn sicrhau bod y concordat sydd wedi'i gynnig yn cael ei ystyried yn fanwl nawr, ac rwy'n siŵr fod rhai o'r materion rydych wedi'u nodi, sy'n ymwneud â sicrhau bod y gwahanol wasanaethau'n siarad â'i gilydd, yn ymwybodol o'r hyn y mae'r gwasanaethau eraill yn ei wneud ac yn gallu cael gafael ar y wybodaeth honno a allai fod o ddefnydd o dan amgylchiadau o'r fath. Felly, byddaf yn edrych i weld a oes cyfeiriad at y mater rydych wedi'i amlinellu yn y concordat a gynhyrchwyd yn ddiweddar gan y grŵp gofal mewn argyfwng hwnnw.
English: Thank you, Deputy Presiding Officer. I've already had an opportunity at health committee this morning to congratulate the Minister on her appointment. That role within the Cabinet is certainly an opportunity to increase the profile of mental health within Government. If I could start with mental health stigma, tackling that should be a priority across the board. In England, however, we hear that the Time to Change campaign is to lose its funding from next year. The campaign here in Wales says that they are seeking their own funding sources. Is the Minister in a position to say whether she intends to continue to fund Time to Change or a similar campaign here in Wales?
Welsh: Diolch, Dirprwy Lywydd. Dwi eisoes wedi cael cyfle yn y pwyllgor iechyd y bore yma i longyfarch y Gweinidog ar ei phenodiad. Mae'r rôl yna o fewn y Cabinet rŵan yn sicr yn gyfle i gynyddu proffil iechyd meddwl o fewn y Llywodraeth. Os caf i ddechrau efo stigma iechyd meddwl, mi ddylai taclo hynny fod yn flaenoriaeth ym mhob man. Yn Lloegr, serch hynny, rydym ni'n clywed bod yr ymgyrch Amser i Newid, neu Time to Change, yn colli ei chyllid o'r flwyddyn nesaf. Mae'r ymgyrch yma yng Nghymru yn dweud eu bod nhw'n mynd ar ôl ffynonellau cyllid eu hunain. Ydy'r Gweinidog mewn sefyllfa i ddweud a ydy hi'n bwriadu parhau i gyllido Amser i Newid neu ymgyrch debyg yng Nghymru?
English: Well, I was surprised to see that the UK Government, in the midst of a pandemic, was to halt funding for this important programme - a programme that seeks to prevent stigma in terms of mental health, and there is still work to be done in that area. It's a huge shame because we know that people working on this programme in Wales have worked with those over the border and, of course, that won't be possible in the future. But I certainly hope that we will be able to continue with Time to Change here in Wales because I do believe that it's an important programme and there is still work to be done in that area.
Welsh: Wel, roeddwn i wedi fy synnu o weld bod Llywodraeth Prydain, yng nghanol pandemig, yn stopio'r cyllid ar gyfer y cynllun pwysig yma - cynllun sy'n stopio stigma rhag codi o ran iechyd meddwl, ac mae'n dal i fod gwaith i'w wneud gyda ni yna. Mae'n drueni mawr achos dwi'n gwybod bod pobl sy'n gweithio ar y cynllun yma yng Nghymru wedi bod yn gweithio gyda'r rheini sydd dros y ffin ac, wrth gwrs, fydd hynny ddim yn bosibl yn y dyfodol. Ond dwi'n gobeithio, yn sicr, y byddwn ni yn gallu parhau gydag Amser i Newid yma yng Nghymru, achos dwi yn meddwl ei bod hi'n rhaglen bwysig ac mae'n dal i fod gwaith i'w wneud gyda ni yn y maes yma.
English: I welcome that and I look forward to confirmation of that in due course. The Office for National Statistics says that cases of depression have doubled during this pandemic and, this summer, this was said in The Lancet:
Welsh: Dwi'n croesawu hynny a dwi'n edrych ymlaen am gadarnhad o hynny maes o law. Mae'r Swyddfa Ystadegau Gwladol yn dweud bod achosion o iselder wedi dyblu yn ystod y pandemig yma, a'r haf yma, mi ddywedwyd hyn yng nghylchgrawn The Lancet:
English: 'As the economic consequences of lockdown develop, when furloughs turn to redundancies, mortgage holidays expire, and recession takes effect, we believe it is reasonable to expect not only sustained distress and clinically significant deterioration in mental health for some people, but emergence of well-described long-term effects of economic recession on mental health'.
Welsh: Wrth i ganlyniadau economaidd y cyfyngiadau symud ddatblygu, pan fydd ffyrlo yn troi'n ddiswyddiadau, pan fydd gwyliau morgais yn dod i ben, a phan fydd dirwasgiad yn digwydd, credwn ei bod yn rhesymol disgwyl trallod parhaus a dirywiad clinigol sylweddol yn iechyd meddwl rhai pobl, ond mae hefyd yn rhesymol disgwyl y bydd y dirwasgiad economaidd yn cael effeithiau hirdymor wedi'u disgrifio'n dda ar iechyd meddwl.
English: Will the Minister commit to having a very specific recovery strategy for mental health in order to prevent this scenario as we come out of the period of pandemic?
Welsh: A wnaiff y Gweinidog ymrwymo i gael strategaeth adfer benodol iawn ar gyfer iechyd meddwl er mwyn trio atal y senario yma wrth inni ddod allan o gyfnod y pandemig?
English: Well, the first thing to do is to ensure that we have the necessary information. We've looked at what the World Health Organization have said on this issue and, of course, what we need to do is to put things in place so that we don't see this huge increase, which is bound to happen, becoming something that is more difficult for us to deal with. So, swift intervention is crucially important and that's why we're not waiting to carry out a new assessment and to revamp the whole strategy - we are already making those changes, we are already intervening, already ensuring that there is more care available, and available at a low level. I think it's important that we do work with the voluntary sector in this regard because, very often, people don't want to go through their GP to access the help they need, and perhaps we can find alternative ways of providing that support and ensuring that it reaches the people who are suffering. So, of course, we will be keeping a very close eye on those developments and, of course, at whether we need to review the plans that we have - we amended our plan in October, just before my appointment - and if we do need to look at it again, then we will.
Welsh: Wel, y peth cyntaf i'w wneud yw sicrhau bod y wybodaeth gyda ni. Rŷn ni wedi edrych ar beth y mae'r World Health Organization yn ei ddweud ynglŷn â'r sefyllfa ac, wrth gwrs, beth mae'n rhaid inni ei wneud yw rhoi pethau mewn lle fel nad ydym ni'n gweld y cynnydd aruthrol yma, sydd yn sicr o ddigwydd, yn cynyddu i rywbeth sydd yn fwy anodd i ni ddelio ag e. Felly, mae ymyrraeth gyflym yn hollbwysig a dyna pam dŷn ni ddim yn aros i wneud asesiad newydd ac i ailwampio'r holl strategaeth sydd gyda ni - rŷn ni eisoes yn gwneud y newidiadau yna, eisoes yn ymyrryd, ac eisoes yn sicrhau bod mwy o ofal ar gael ar lefel isel. Dwi'n meddwl ei bod hi'n bwysig ein bod ni'n gweithio gyda'r sector gwirfoddol yn hyn o beth achos, yn aml, dyw pobl ddim eisiau mynd trwy eu GP nhw i gyrraedd yr help sydd ei angen. Efallai ein bod ni'n gallu ffeindio ffyrdd eraill i gynnal yr help yna ac i roi hynny i'r bobl sy'n dioddef. Felly, wrth gwrs mi fyddwn ni'n cadw llygad agos ar y datblygiadau hynny, ac, wrth gwrs, os oes angen i ni ailedrych ar y cynllun sydd gyda ni - rŷn ni eisoes wedi'i ddiwygio ym mis Hydref, jest cyn i mi gael fy mhenodi - ac os oes raid inni ei ddiwygio eto, mi wnawn ni.
English: Thank you very much, and I understand, given that she is new to the role, that it's unfair perhaps to expect concrete proposals from the Minister, but it is clear that dealing with the impacts of the pandemic is going to take a huge amount of effort and also, I think, a radical change in the way in which we tackle mental health problems. Many committee reports over the years have suggested that one of the main problems with mental health services is that people are often turned away because they are not considered to be in sufficient difficulty, and then those problems do get worse. Does the Minister acknowledge that, and how does she intend to change the way we deal with that and ensure earlier intervention?
Welsh: Diolch yn fawr iawn, a dwi'n sylweddol, a hithau'n newydd i'r rôl, ei bod hi'n annheg, o bosib, disgwyl cynlluniau concrit gan y Gweinidog, ond mae hi'n amlwg bod delio efo sgil-effeithiau'r pandemig yn mynd i fod angen ymdrech enfawr a hefyd, dwi'n meddwl, newid radical yn y ffordd yr ydym yn mynd i'r afael â phroblemau iechyd meddwl. Mae nifer o adroddiadau pwyllgor, ac ati, dros y blynyddoedd wedi awgrymu mai un o'r prif broblemau efo gwasanaethau iechyd meddwl ydy bod pobl yn aml yn cael eu troi i ffwrdd am nad ydyn nhw'n cael eu hystyried eto i fod yn ddigon sâl a wedyn mae problemau yn cael cyfle i fynd yn waeth. Ydy'r Gweinidog yn cydnabod y broblem honno, a sut mae hi'n bwriadu newid y ffordd o ddelio efo hynny a sicrhau ymyrraeth gynharach?
English: Well, I think the first thing to say is that we must be careful not to look at mental health problems as simply being a health issue; it does relate to issues such as unemployment, relationship issues, debt problems. There are all sorts of contributing factors here, and that is why you can't simply put it in one box labelled 'health'. That's why the intervention has to be intervention that is cross-governmental, and I know that you, Rhun, would recognise that. I am concerned if people are being turned away from assistance when they seek assistance in terms of mental health. I think what we need to be careful of is that we don't push people into a situation where we medicalise their problem. We need to ensure that we do offer that support at the lower level first and, if they need further assistance, that we do increase provision as we move forward. So, we must ensure that, for example, GPs do have the necessary resources and the routes to ensure that people are diverted to the assistance that they need, which isn't necessarily going to be medical in each case.
Welsh: Wel, dwi'n meddwl mai'r peth cyntaf i ddweud yw bod yn rhaid inni fod yn ofalus nad ydym ni'n gweld problemau iechyd meddwl fel jest rhywbeth sydd yn ymwneud ag iechyd; mae'n ymwneud â phethau fel diweithdra, gyda phroblemau priodasol, gyda phroblemau dyled. Mae yna bob math o bethau sydd yn gallu effeithio ar hyn, a dyna pam allwch chi ddim jest ei rhoi hi mewn i un slot sy'n ymwneud ag iechyd. A dyna pam mae'r ymyrraeth yn gorfod bod yn ymyrraeth sydd ar draws y Llywodraeth, a dwi'n gwybod eich bod chi, Rhun, yn cydnabod hynny. Dwi yn poeni os yw pobl yn cael eu troi i ffwrdd o help os ydyn nhw'n gofyn am help o ran iechyd meddwl. Beth mae'n rhaid inni fod yn ofalus ohono yw nad ydyn ni'n gwthio pobl mewn i sefyllfa lle rŷn ni'n 'medical-eiddio' eu problem nhw. Mae'n rhaid inni sicrhau ein bod ni'n cynnig y gofal yna ar y lefel isaf yn gyntaf ac, os oes angen help pellach, ein bod ni yn cynyddu'r gofal yna wrth inni fynd ymlaen. Felly, mae'n rhaid inni sicrhau bod, er enghraifft, GPs â'r adnoddau ac â'r posibilrwydd o sicrhau bod pobl yn cael eu harallgyfeirio i help sydd ddim o reidrwydd yn help meddygol bob tro.
English: Diolch yn fawr, Angela. Our priorities are set out in the 'Together for Mental Health' delivery plan 2019-22, which has been strengthened to reflect the impact of the pandemic. Now, my focus in the shorter term is on driving the necessary cross-Government and multi-agency working needed to deliver on these well-evidenced and agreed priorities.
Welsh: Diolch yn fawr, Angela. Nodir ein blaenoriaethau yng nghynllun cyflawni 'Law yn Llaw at Iechyd Meddwl' 2019-22, sydd wedi'i gryfhau i adlewyrchu effaith y pandemig. Nawr, mae fy ffocws yn y tymor byrrach ar ysgogi'r gwaith trawslywodraethol ac amlasiantaethol sy'n angenrheidiol i gyflawni'r blaenoriaethau hyn y cytunwyd arnynt ac y ceir tystiolaeth gref i'w cefnogi.
English: Minister, the Children, Young People and Education Committee published our follow-up to our landmark 'Mind over matter' report last month, and we are eagerly awaiting your response to our updated recommendations. The report does, I believe, set out a clear route-map for the changes that we know are so urgently needed to support children and young people's mental health. Although there has been some very welcome progress on the whole-school approach to mental health, there is some considerable way to go in ensuring the system-wide reforms of health and social care that are so crucial. Would you agree with me, Minister, that the COVID pandemic makes it more, not less urgent, to deliver on these recommendations, and would you agree with me that we know what needs to happen and the priority for the remainder of this Assembly term must be an unrelenting focus on delivery?
Welsh: Weinidog, y mis diwethaf, cyhoeddodd y Pwyllgor Plant, Pobl Ifanc ac Addysg ein dilyniant i'n hadroddiad pwysig 'Cadernid Meddwl' ac rydym yn aros yn eiddgar am eich ymateb i'n hargymhellion a ddiweddarwyd. Credaf fod yr adroddiad yn nodi trywydd clir ar gyfer y newidiadau y gwyddom fod eu hangen ar frys i gefnogi iechyd meddwl plant a phobl ifanc. Er y bu rhywfaint o gynnydd sydd i'w groesawu'n fawr ar y dull ysgol gyfan o ymdrin ag iechyd meddwl, mae cryn dipyn o waith i'w wneud i sicrhau diwygiadau iechyd a gofal cymdeithasol sydd mor hanfodol ar draws y system. A fyddech yn cytuno â mi, Weinidog, fod y pandemig COVID yn golygu bod angen cyflawni'r argymhellion hyn ar fwy, nid llai, o frys, ac a fyddech yn cytuno ein bod yn gwybod beth sydd angen digwydd ac mai'r flaenoriaeth ar gyfer gweddill y tymor Cynulliad hwn yw ffocws di-baid ar gyflawni?
English: I would agree with you. I think it is really important. I am very aware of the stresses that young people are under. I'm very pleased that there has been considerable progress in terms of the whole-school approach. I think there is more work to be done on the whole-system approach, but I do think that we're heading in the right direction. I think the Together for Children and Young People programme is making considerable steps in this space. You'll be aware that we've put £5 million extra into this area. One of the things I'm really keen to do is to make sure that we're developing these structures and there's some clarity in terms of the user, in making sure that we're not just focused on the plumbing - and I think there's work to do on the plumbing - but that we're looking at the whole system from the perspective of the user. We have to just make sure that that is something that we're taking into consideration. I do hope that I'll be able to report back to you within the time frame set so that we can really focus on those areas where the progress has not been perhaps as fast as you and the rest of the committee had been keen to see.
Welsh: Byddwn yn cytuno â chi. Rwy'n credu ei fod yn bwysig iawn. Rwy'n ymwybodol iawn o'r straen sydd ar bobl ifanc. Rwy'n falch iawn y bu cynnydd sylweddol o ran y dull ysgol gyfan. Rwy'n credu bod mwy o waith i'w wneud ar y dull system gyfan, ond rwy'n credu ein bod yn mynd i'r cyfeiriad cywir. Rwy'n credu bod y rhaglen Law yn Llaw at Blant a Phobl Ifanc, yn cyflawni camau sylweddol yn hyn o beth. Fe fyddwch yn ymwybodol ein bod wedi rhoi £5 miliwn yn ychwanegol i'r maes hwn. Un o'r pethau rwy'n awyddus iawn i'w wneud yw sicrhau ein bod yn datblygu'r strwythurau hyn ac yn sicrhau eglurder i'r defnyddiwr, drwy wneud yn siŵr nad ydym yn canolbwyntio ar y gwaith plymio'n unig - a chredaf fod gwaith i'w wneud ar y gwaith plymio - ond ein bod yn edrych ar y system gyfan o safbwynt y defnyddiwr. Mae'n rhaid i ni wneud yn siŵr fod hynny'n rhywbeth rydym yn ei ystyried. Rwy'n gobeithio y byddaf yn gallu adrodd yn ôl o fewn yr amserlen a bennwyd fel y gallwn ganolbwyntio'n iawn ar y meysydd lle nad yw'r cynnydd wedi digwydd mor gyflym ag yr oeddech chi a gweddill y pwyllgor yn awyddus i'w weld o bosibl.
English: I was very pleased, Minister, to hear what you said to Rhun ap Iorwerth about the Time to Change campaign. I was also pleased to hear what you said about not unnecessarily medicalising distress. In the region that we both represent, in Llanelli and Carmarthenshire, there is a very innovative project being run by the voluntary organisation Connecting Children, Youth and Adults, where GPs are prescribing support from that charity to children and families, and a wide range of support that I can't go into here. I'd like to invite you, Minister - . I don't think we can do a visit at this time as it wouldn't be appropriate, but I wonder if you would agree to meet with Tracy Pike, who is the chief executive, who's developed this really innovative model where the GPs are prescribing not just counselling, but a whole range of social support for a family. The initial results have been hugely encouraging, and I'd like to think that that's a potential model that might be able to be developed and provided elsewhere - a very useful partnership between public sector money through the local health board, through the GPs and third sector innovation. So, if I write to you on that matter, Minister, would you consider a meeting with Tracy and her team to see if there are lessons that could be learned for communities elsewhere in Wales from this innovative work?
Welsh: Weinidog, roeddwn yn falch iawn o glywed yr hyn a ddywedoch chi wrth Rhun ap Iorwerth am ymgyrch Amser Newid. Roeddwn hefyd yn falch o glywed yr hyn a ddywedoch chi am beidio â gwneud trallod yn fater meddygol heb fod angen. Yn y rhanbarth y mae'r ddwy ohonom yn ei gynrychioli, yn Llanelli a Sir Gaerfyrddin, mae prosiect arloesol iawn ar y gweill gan y mudiad gwirfoddol, Cymdeithas Ieuenctid a Phlant Sir Gaerfyrddin, lle mae meddygon teulu'n presgripsiynu cymorth gan yr elusen honno i blant a theuluoedd, ac ystod eang o gymorth na allaf fanylu arnynt yma. Hoffwn eich gwahodd, Weinidog - . Nid wyf yn credu y gallwn ymweld ar hyn o bryd gan na fyddai'n briodol, ond tybed a fyddech yn cytuno i gyfarfod â Tracy Pike, y prif weithredwr, sydd wedi datblygu'r model gwirioneddol arloesol hwn lle mae'r meddygon teulu'n presgripsiynu nid yn unig sesiynau cwnsela ond ystod eang o gymorth cymdeithasol i deulu. Mae'r canlyniadau cychwynnol wedi bod yn galonogol tu hwnt, a hoffwn feddwl bod hwnnw'n fodel posibl y gellid ei ddatblygu a'i ddarparu mewn mannau eraill - partneriaeth ddefnyddiol iawn rhwng arian sector cyhoeddus drwy'r bwrdd iechyd lleol, drwy'r meddygon teulu ac arloesedd trydydd sector. Felly, os ysgrifennaf atoch ynglŷn â'r mater hwnnw, Weinidog, a fyddech yn ystyried cyfarfod gyda Tracy a'i thîm i weld a oes gwersi y gellid eu dysgu o'r gwaith arloesol hwn i gymunedau mewn rhannau eraill o Gymru?
English: I like the sound of that, I must say. I'm very much up for seeing how we can get GPs to prescribe things that aren't necessarily medical at all times. My husband's a GP, and I know that for several years he's been involved in prescribing sports, for example, and exercise, and that's something that has been going on for a long time. I'm keen to see that expanded to other areas - things like arts and other facilities. So, I'd be very interested in hearing more about that. Some of this is about support systems and networks, and really providing people with that extra help. In particular, some people were struggling on their own in families, under huge pressures, and sharing that burden sometimes can be enough to get people back into a different place.
Welsh: Mae hynny'n swnio'n dda i mi, rhaid imi ddweud. Rwy'n barod iawn i weld sut y gallwn gael meddygon teulu i bresgripsiynu pethau nad ydynt o reidrwydd yn feddygol bob amser. Meddyg teulu yw fy ngŵr, a gwn ei fod wedi bod yn presgripsiynu chwaraeon ers sawl blwyddyn, er enghraifft, ac ymarfer corff, ac mae hynny'n rhywbeth sydd wedi bod yn digwydd ers amser maith. Rwy'n awyddus i weld hynny'n cael ei ehangu i feysydd eraill - pethau fel y celfyddydau a chyfleusterau eraill. Felly, byddai gennyf ddiddordeb mawr mewn clywed mwy am hynny. Mae rhywfaint o hyn yn ymwneud â systemau a rhwydweithiau cymorth, a rhoi cymorth ychwanegol i bobl. Yn fwyaf arbennig, roedd rhai pobl yn cael trafferth ar eu pen eu hunain mewn teuluoedd, o dan bwysau aruthrol, ac mae rhannu'r baich hwnnw'n gallu bod yn ddigon weithiau i roi pobl mewn lle gwell.